 Wito huo ulitolewa na Katibu wa Chama Cha Soka (ZFA) wilaya ya Magharibi, Omar Abuu, alipokuwa akizungumza na mwandishi wa habari hizi kuhusiana na mikakati kuhusu ligi zao.Alisema mikakati yao mikubwa katika msimu wa ligi zao zinazoendelea ni kujaribu kuwafahamisha viongozi na wanamichezo kuacha jazba wanapokuwa uwanjani na kuwakebehi waamuzi. Alisema kuwa vitendo hivyo havileti sifa nzuri kwa mchezo wao hasa kwa vile michezo ni urafiki na si kujengeana chuki wala uhasama miongoni mwao.Alisema suala hilo la kukebehi waamuzi ndani ya wilaya yao lipo na wao wanajaribu kuzijulisha timu ili kuhakikisha vitendo vya kiungwana ndivyo vinavyotawala michezo yao. Pia alisema kuwa mbali na kuwepo kwa malalamiko yao, wamejipanga vizuri ili kuhakikisha katika ligi yao hakutaharibika mechi zao kwa kukosa waamuzi.